rejauldu/bengali-wikipedia huggingface dataset:
শিবগামিইন সেলভান () হচ্ছে ১৯৭৪ সালে মুক্তিপ্রাপ্ত একটি তামিল চলচ্চিত্র যেটার পরিচালক ছিলেন সি ভি রাজেন্দ্র। এই চলচ্চিত্রটি ১৯৬৯ সালের হিন্দি চলচ্চিত্র আরাধনা-এর পুনঃনির্মাণ। চলচ্চিত্রটিতে ভারতীয় বিমান বাহিনীর বৈমানিক হিসেবে আরাধনা-এর রাজেশ খান্নার ফ্লাইট লেফটেন্যান্ট অরুণ বর্মা এবং সূর্য প্রসাদ স্যাক্সেনা চরিত্রদ্বয়ের পুনঃপরিস্ফুটিত চরিত্র ফ্লাইট লেফটেন্যান্ট অশোক এবং বিজয় চরিত্রে তামিল চলচ্চিত্র শিল্পের সেই সময়কার মহানায়ক শিবাজি গণেশন অভিনয় করেছিলেন। অপরদিকে শর্মিলা ঠাকুরের বন্দনা ত্রিপাঠী চরিত্রের নতুন সংস্করণে অভিনেত্রী বানিশ্রী ছিলেন। এম এস বিশ্বনাথ চলচ্চিত্রটির সঙ্গীত পরিচালনা করেছিলেন। কাহিনী সারাংশ প্রয়াত ফ্লাঃ লেঃ অশোক শিবগামিকে ভালোবাসত, শিবগামি তার দ্বারা গর্ভবতী হয় এবং একটি বাচ্চা জন্ম দেয়। বাচ্চাটি অন্য একটি পরিবারে বড় হয় যেখানে শিবগামি কর্মচারী হিসেবে কাজ করে, সে ঐ পরিবারে প্রায় ধর্ষিত হতে যায় এবং পরে জেল খাটে। জেল থেকে বের হয়ে সে ফ্লাঃ লেঃ অশোকের মত আরেকটি ফ্লাঃ লেঃ কে দেখতে পায় (অবিকল চেহারার) এবং বুঝেই নেয় যে এটি তারই ছেলে। চরিত্রসমূহ শিবাজি গণেশন - ফ্লাঃ লেঃ অশোক এবং  আনন্দ (দ্বৈত ভূমিকা) বানিশ্রী - শিবগামি লতা - কবিতা গানের তালিকা চলচ্চিত্রটির সঙ্গীত পরিচালক ছিলেন এম এস বিশ্বনাথন।  নং  গান  কণ্ঠশিল্পী(গণ)  গীতি  দৈর্ঘ্য ১  "উল্লাম রেন্ডুম"  টি এম সুন্দররাজন  কন্নদাসন  ০৪ঃ৪৩ ২  "ইনিয়াভালে" টি এম সুন্দররাজন, পি সুশীলা পুলামাইপিদান ০৪ঃ৪৩ ৩  "মেলা তালাম"  টি এম সুন্দররাজন, পি সুশীলা  ০৩ঃ৩০ ৪  "ইয়েত্তানাই আড়াগে"  এস. পি. বালসুব্রহ্মণ্যম  কন্নদাসন  ০৪ঃ২৮ ৫  "ইয়েড়ারকুম ওরু কালাম" এম এস বিশ্বনাথনবালি ০৪ঃ১৩ ৬  "এন রাজাভিন রোজামুগাম" পি সুশীলা   ০৪ঃ২৩ ৭  "আড়িক্কু পিন্নে"  টি এম সুন্দররাজন, এল আর ঈশ্বরী  কন্নদাসন  ০৪ঃ৩০ তথ্যসূত্র  বহিঃসংযোগ  বিষয়শ্রেণী:তামিল ভাষার চলচ্চিত্র বিষয়শ্রেণী:১৯৭৪-এর চলচ্চিত্র বিষয়শ্রেণী:ভারতীয় চলচ্চিত্র বিষয়শ্রেণী:১৯৭০-এর দশকের তামিল ভাষার চলচ্চিত্র বিষয়শ্রেণী:এম. এস. বিশ্বনাথন সুরারোপিত চলচ্চিত্র বিষয়শ্রেণী:চলচ্চিত্রে ভারতীয় বিমানবাহিনী
ভগৎ একটি শব্দ যা ভারতীয় উপমহাদেশে ধর্মীয় ব্যক্তিত্বদের বর্ণনা করতে ব্যবহৃত হয় যারা তাদের সেবা এবং ভক্তির জন্য তাদের সম্প্রদায়ের মধ্যে উচ্চ প্রশংসা পেয়েছে। এটি মাহার বর্ণের একটি গোষ্ঠী যাদের ভক্তিদেব শঙ্খচূড়;http://lsi.gov.in:8081/jspui/bitstream/123456789/2806/1/41944_1961_ETH.pdf  এছাড়াও মারাঠা, বানিয়া সম্প্রদায় এবং পাঞ্জাবি ব্রাহ্মণদের মধ্যে একটি উপাধি হিসাবে ব্যবহৃত হয়।  সংজ্ঞা  ভগৎ একটি হিন্দি এবং পাঞ্জাবি শব্দ যা সংস্কৃত শব্দ ভগবৎ, भगवत्, যার অর্থ মহিমান্বিতMonier-Williams Dictionary. থেকে উদ্ভূত এবং এটি বিষ্ণু বা কৃষ্ণের উপাধি হিসাবে ব্যবহৃত হয়। হিন্দিতে ভগত বিশেষণ হিসাবে ধার্মিক বুঝাতে এবং বিশেষ্য হিসাবে দেবতার ভক্ত বুঝাতে ব্যবহৃত হয়।Shabdkosh online Punjabi and Hindi dictionaries. ভগৎ হলো একটি হিন্দু, বৌদ্ধ এবং জৈন উপাধি, যা বিভিন্ন সম্প্রদায়ের মধ্যে পাওয়া যায় যদিও এটি ভারতের উত্তরের রাজ্যগুলোতে সর্বাধিক প্রচলিত।   তথ্যসূত্র    বহিঃসংযোগ      বিষয়শ্রেণী:শিখ ভগৎ  বিষয়শ্রেণী:হিন্দুধর্মের উপাধি ও পেশা
নাচনমহল বাংলাদেশের ঝালকাঠি জেলার অন্তর্গত নলছিটি উপজেলার একটি ইউনিয়ন।   আয়তন  নাচনমহল ইউনিয়নের আয়তন ৩,৪১৮ একর।   প্রশাসনিক কাঠামো  নাচনমহল ইউনিয়ন নলছিটি উপজেলার আওতাধীন ৭নং ইউনিয়ন পরিষদ। এ ইউনিয়নের প্রশাসনিক কার্যক্রম নলছিটি থানার আওতাধীন। এটি জাতীয় সংসদের ১২৬নং নির্বাচনী এলাকা ঝালকাঠি-২ এর অংশ।   জনসংখ্যার উপাত্ত  ২০১১ সালের আদমশুমারি অনুযায়ী নাচনমহল ইউনিয়নের মোট জনসংখ্যা ১৩,৪৭০ জন। এর মধ্যে পুরুষ ৬,৩০১ জন এবং মহিলা ৭,১৬৯ জন। মোট পরিবার ৩,১০৩টি।   শিক্ষা  ২০১১ সালের আদমশুমারি অনুযায়ী নাচনমহল ইউনিয়নের সাক্ষরতার হার ৫৯.৪%।   আরও দেখুন   নলছিটি উপজেলা  নলছিটি থানা  ঝালকাঠি জেলা   তথ্যসূত্র    বহিঃসংযোগ   বিষয়শ্রেণী:নলছিটি উপজেলার ইউনিয়ন
নীল শীহান প্রখ্যাত মার্কিন সাংবাদিক। তিনি নিউ ইয়র্ক টাইমসের সংবাদদাতা হিসেবে ভিয়েতনাম যুদ্ধ কভার করেন। পরবর্তীতে তিনি ভিয়েতনাম যুদ্ধের এক সার্বিক ইতিহাস রচনা করেন যেটি বিপুল ভাবে সমাদৃত হয়। উক্ত বই - আ ব্রাইট শাইনিং লাই - ১৯৮৯ সালে পুলিটজার পুরস্কার জয় করে।   তথ্যসূত্র   বহিঃসংযোগ Conversation with Neil Sheehan  Neil Sheehan Papers at the Library of Congress  "Writings of Halberstam and Sheehan" from C-SPAN's American Writers: A Journey Through History Critical review of Sheehan and other Vietnam War historians and journalists PHAM XUAN AN: VIETNAM’S TOP SPY Why Did U.S. Journalists Love Him?  বিষয়শ্রেণী:মার্কিন পুরুষ সাংবাদিক বিষয়শ্রেণী:১৯৩৬-এ জন্ম বিষয়শ্রেণী:২০২১-এ মৃত্যু বিষয়শ্রেণী:হার্ভার্ড বিশ্ববিদ্যালয়ের প্রাক্তন শিক্ষার্থী বিষয়শ্রেণী:২০শ শতাব্দীর মার্কিন লেখক বিষয়শ্রেণী:২১শ শতাব্দীর মার্কিন অ-কল্পকাহিনী লেখক
দিগঙ্গনা সূর্যবংশী (জন্ম: ১৫ অক্টোবর ১৯৯৭) একজন ভারতীয় টেলিভিশন এবং চলচ্চিত্র অভিনেত্রী, সঙ্গীতশিল্পী এবং গ্রন্থকার। দিগঙ্গনা স্টার প্লাসের টেলিভিশন ধারাবাহিক এক বীর কি আরদাস...বীরা-তে বীরা কৌর সম্পূরন সিংয়ের চরিত্রে অভিনয় করেছিলেন। ২০১৫ সালে তিনি আপাতবাস্তব অনুষ্ঠান বিগ বস ৯-এ অংশ নিয়েছিলেন।   প্রাথমিক জীবন  দিগঙ্গনার বাবা নীরাজ সূর্যবংশী এবং মা সরিতা সূর্যবংশী।  দিগঙ্গনা ভারতের মুম্বইয়ের মিঠাবাই কলেজ থেকে দ্বাদশ বোর্ড সম্পন্ন করেছেন, যেখানে তিনি এক বীর কি আরদাস...বীরা-এর শুটিং চলাকালীন পরীক্ষায় অংশ নিয়েছিলেন।   টেলিভিশন   বছর  নাম  ভূমিকা  মন্তব্য  সূত্র  ২০০২  ক্যায়া হাদসা ক্যায়া হকিকত    শিশু শিল্পী  ২০০৫  কৃষ্ণা অর্জুন    ২০০৯  শকুন্তলা  রাজকুমারী গৌরী  ২০১০  সাথ নিভানা সাথিয়া  কারিশ্মা  বিশেষ ভূমিকা ২০১১  বালিকা বধু  গুল্লি  রুখ যানা নাহি  পালাক্ষী তারাচাঁদ মাথুর  ২০১২  কবুল হ্যায়  নুজহাত আহমেদ খান  ২০১৩ - ২০১৫  এক বীর কি আরদাস...বীরা  বীরা বলদেব সিং  ২০১৪ - ২০১৫  বক্স ক্রিকেট লীগ  প্রতিযোগী  মুম্বই ওয়ারিয়র্সের খেলোয়াড়    ২০১৫  বিগ বস ৯  প্রবেশের দিন ১, উচ্ছেদ হওয়ার দিন ৫৭    ২০১৬  বক্স ক্রিকেট লীগ ২  মুম্বই টাইগার্সের খেলোয়াড়      চলচ্চিত্রের তালিকা  + সূত্র  এখনও মুক্তি না পাওয়া চলচ্চিত্রগুলি বোঝায়   বছর  শিরোনাম  ভূমিকা  ভাষা  মন্তব্য  ২০১৮  ফ্রাইডে  বিন্দু  হিন্দি  বলিউডে অভিষেক জালেবি  আনু  ২০১৯  রাঙ্গিলা রাজা  শিবরঞ্জনি  ২০১৯  হিপ্পি  আমুক্তমাল্যদা ওরফে আমু  তেলুগু  তেলুগু চলচ্চিত্রে অভিষেক  ২০১৯  ধনুসু রাসি নিয়ারগলে  কে আর বিজয়া  তামিল  তামিল চলচ্চিত্রে অভিষেক   ২০২০  ভালায়াম  দিশা  তেলুগু    সিট্টিমারর  টেলিভিশন প্রতিবেদক  তেলুগু      গ্রন্থ    ওয়েভস - দ্য ইন্ডলেস ইমোশনস - প্রকাশনায় - ভাকিলস, ফেফার অ্যান্ড সায়মনস (২০১২)       নিক্সী দ্য মারমেইড এন্ড দ্য পাওয়ার অব লাভ - প্রকাশনায় - শ্রফ পাবলিশার্স অ্যান্ড ডিস্ট্রিবিউটর্স প্রাইভেট লিমিটেড - প্রথম সংস্করণ (২০১৩) এবং নোশন প্রেস - দ্বিতীয় সংস্করণ (২০১৬)    তথ্যসূত্র    বহিঃসংযোগ          বিষয়শ্রেণী:১৯৯৭-এ জন্ম বিষয়শ্রেণী:জীবিত ব্যক্তি বিষয়শ্রেণী:বিগ বসের (হিন্দি টিভি ধারাবাহিক) প্রতিযোগী বিষয়শ্রেণী:মুম্বইয়ের অভিনেত্রী বিষয়শ্রেণী:মুম্বইয়ের সঙ্গীতশিল্পী বিষয়শ্রেণী:হিন্দি টেলিভিশন অভিনেত্রী বিষয়শ্রেণী:ভারতীয় নেপথ্য গায়িকা বিষয়শ্রেণী:২১শ শতাব্দীর ভারতীয় অভিনেত্রী বিষয়শ্রেণী:২১শ শতাব্দীর গায়িকা বিষয়শ্রেণী:ভারতীয় ধারাবাহিক নাটকের অভিনেত্রী বিষয়শ্রেণী:ভারতীয় টেলিভিশন অভিনেত্রী বিষয়শ্রেণী:২১শ শতাব্দীর ভারতীয় গায়িকা বিষয়শ্রেণী:২১শ শতাব্দীর ভারতীয় গায়ক বিষয়শ্রেণী:তেলুগু চলচ্চিত্র অভিনেত্রী বিষয়শ্রেণী:হিন্দি চলচ্চিত্র অভিনেত্রী বিষয়শ্রেণী:ভারতের ইংরেজি ভাষার লেখক বিষয়শ্রেণী:২১শ শতাব্দীর ভারতীয় লেখিকা বিষয়শ্রেণী:২১শ শতাব্দীর ভারতীয় লেখক বিষয়শ্রেণী:মহারাষ্ট্রের লেখিকা
ট্রান্সপোর্ট ইউনাইটেড ফুটবল ক্লাব হল ভুটানের থিম্পু শহরভিত্তিক পেশাদার ফুটবল ক্লাব, যা বর্তমানে ভুটান প্রিমিয়ার লিগ প্রতিযোগিতায় অংশগ্রহণ করে। ২০০১-এ প্রতিষ্ঠিত ক্লাবটির ঘরের মাঠ চাংলিমিথাং স্টেডিয়াম। ট্রান্সপোর্ট ইউনাইটেড পাঁচবার জাতীয় চ্যাম্পিয়নশিপ জিতেছে, যা তাদের একবিংশ শতাব্দীতে ভুটানের ফুটবল দৈত্য হিসেবে স্বীকৃতি দিয়েছে।  ২০১৭ জাতীয় লিগে তারা একটিও ম্যাচ না হেরে লিগ শিরোপা অর্জন করেছিল এবং পাশাপাশি প্রথমবারের জন্য এএফসি কাপ প্রতিযোগিতায় উত্তীর্ণ হয়েছিল।   সম্মাননা  ভুটান জাতীয়/প্রিমিয়ার লিগ চ্যাম্পিয়ন (২):  রানার্স-আপ (২): , ২০২৪ এ-ডিভিশন/থিম্পু লিগ চ্যাম্পিয়ন (৫):  রানার্স-আপ (২):  বিএফএফ প্রেসিডেন্টস কাপ চ্যাম্পিয়ন (১): ২০২২  মহাদেশীয় প্রতিযোগিতায় পারফরম্যান্স এএফসি প্রেসিডেন্টস কাপ ২০০৫: গ্রুপ পর্ব  ২০০৬: গ্রুপ পর্ব  ২০০৭: গ্রুপ পর্ব  ২০০৮: গ্রুপ পর্ব এএফসি কাপ ২০১৮: প্রাথমিক পর্ব  ২০১৯: প্রাথমিক পর্ব  তথ্যসূত্র  বিষয়শ্রেণী:ভুটানের ফুটবল ক্লাব বিষয়শ্রেণী:২০০১-এ প্রতিষ্ঠিত ফুটবল ক্লাব বিষয়শ্রেণী:২০০১-এ ভুটানে প্রতিষ্ঠিত
thumb|right|আদনান থেকে মুহাম্মদ পর্যন্ত বংশবৃক্ষ নিযার ইবন মা'দ ইবন আদনান () আরব বংশানুক্রম অনুসারে অধিকাংশ উত্তর আরব গোত্রের (অর্থাৎ আদনানীয়) সাধারণ পূর্বপুরুষ ছিলেন। এই কারণে 'নিযার' অথবা নিযারিয়্যা () নামটি একটি গোষ্ঠী নির্দেশক হিসেবে ব্যবহৃত হতো, যা মূলত রাবিয়া ও মুদার গোত্রের ক্ষেত্রে প্রযোজ্য হলেও, কখনও কখনও অন্যান্য গোত্রের ক্ষেত্রেও প্রয়োগ করা হতো।  বংশ ও পরিবার নিযারের পিতা ছিলেন মা'দ ইবন আদনান এবং তার মাতা মু'আনা বিনত জাহলা, যিনি দক্ষিণ আরবের জুরহুম গোত্র থেকে আগত। তার চার পুত্র ছিলেন, যারা বিভিন্ন গুরুত্বপূর্ণ গোত্রের প্রতিষ্ঠাতা হিসেবে পরিচিত: রাবিয়া, মুদার, আনমার এবং ইয়াদ। আরব বংশানুক্রম অনুযায়ী, মুদার ও ইয়াদের জননী ছিলেন সওদা বিনত আক ইবন আদনান এবং রাবিয়া ও আনমারের জননী ছিলেন হাদালা বিনত ওয়ালান, যিনি জুরহুম গোত্রের একজন সদস্য ছিলেন।  বংশবৃক্ষ  গোত্রীয় পরিচিতি প্রাক-ইসলামি যুগে 'নিযার' শব্দটির ব্যবহার খুবই বিরল ছিল। ৬৮৪ খ্রিস্টাব্দের মার্জ রাহিতের যুদ্ধের পর থেকে, যেখানে উত্তর ও দক্ষিণ আরব গোত্রগুলির মধ্যে দ্বন্দ্ব স্পষ্ট হয়ে ওঠে, তখন থেকে ‘নিযার’ (বা ‘বানু নিযার’ অথবা ‘নিযারিয়্যা’) শব্দটি ঘন ঘন ব্যবহৃত হতে শুরু করে। এটি একটি জাতিগত ও রাজনৈতিক পরিচয়পত্রে পরিণত হয়, যার মাধ্যমে দক্ষিণের 'ইয়ামানী' (ইয়ামানিয়্যা) বা "কাহতানীয়" (বানু কাহতান) গোত্রগুলির বিপরীতে উত্তর আরবদের বোঝানো হতো। 'ইবনা নিযার' () শব্দটি ব্যবহৃত হতো রাবিয়া ও মুদার নামক দুটি বৃহৎ উত্তর আরব গোত্রের ক্ষেত্রে, যদিও পূর্বে তারা একে অপরের সাথে সম্পর্কিত বলে বিবেচিত হতো না। ইয়াদ বা আনমার থেকে উৎসারিত গোত্রগুলি, যাদের কোনো কোনো সূত্রে মা'দের পুত্র বলা হয়েছে, তাদের খুব কম ক্ষেত্রেই নিযারীয় গোত্রভুক্ত হিসেবে গণ্য করা হয়েছে।  তবে এই 'নিযার' শব্দটি নির্দিষ্ট কোন ঐতিহাসিক গোত্র বোঝাতো না বরং একটি রাজনৈতিক উদ্দেশ্যে ব্যবহৃত সামাজিক পরিচিতি ছিল। উদাহরণস্বরূপ, বানু কালব গোত্র, যারা মূলত দক্ষিণের, তাদের কখনও কখনও নিযারের বংশধর হিসেবে পুনঃশ্রেণীবদ্ধ করার চেষ্টা করা হয়েছে, কারণ তারা উমাইয়া শাসন ব্যবস্থা—যা একটি 'নিযারীয়' শক্তি হিসেবে বিবেচিত হতো—এর গুরুত্বপূর্ণ সমর্থক ছিল।  ভাষাবিদ ও ইতিহাসবিদ জর্জিও লেভি ডেলা ভিডা মন্তব্য করেন: "এটি স্পষ্ট যে, নিযারকে আমরা এমন কোনো গোত্র হিসেবে বিবেচনা করতে পারি না যার বাস্তব ঐতিহাসিক অস্তিত্ব ছিল, এবং না-ই এটি মা'দের মতো এমন একটি সম্মিলিত নাম যা বিভিন্ন উৎসের একাধিক গোত্রকে একত্রিত করে। বরং নিযার কেবল একটি কাল্পনিক ধারণা, একটি লেবেল, যা রাজনৈতিক প্রয়োজনে তৈরি করা হয়েছিল।"  তথ্যসূত্র  উৎস      বিষয়শ্রেণী:আদনানি বিষয়শ্রেণী:প্রাচীন আরবীয় ব্যক্তি বিষয়শ্রেণী:মুহাম্মাদের পূর্বপুরুষ বিষয়শ্রেণী:জাহেলি ব্যক্তি
অর্জুনতলা মসজিদ বাংলাদেশের কুমিল্লা জেলার বরুড়া উপজেলার অর্জুনতলা গ্রামে অবস্থিত মসজিদ। এটি বাংলাদেশ প্রত্নতত্ত্ব অধিদপ্তরের তালিকাভুক্ত প্রত্নতাত্ত্বিক স্থাপনা।  এটি একটি আয়াতাকার ৩ গম্বুজ বিশিষ্ট মসজিদ যার দৈর্ঘ্য ১১.৬ মিটার এবং প্রস্থ ৬ মিটার। মসজিদের পশ্চিম দেয়ালে ৩টি মিহরাব আছে, মসজিদের এক শিলালিপি অনুসারে এর নির্মানকাল ১৭৮৮ সাল।   আরও দেখুন   বাংলাদেশের মসজিদের তালিকা  চট্টগ্রাম বিভাগের মসজিদের তালিকা   তথ্যসূত্র   বিষয়শ্রেণী:কুমিল্লা জেলার দর্শনীয় স্থান বিষয়শ্রেণী:বরুড়া উপজেলা বিষয়শ্রেণী:কুমিল্লা জেলার মসজিদ বিষয়শ্রেণী:কুমিল্লা জেলার প্রত্নতাত্ত্বিক স্থাপনা
পাকিস্তান পূর্ব রেলওয়ে () পূর্ব পাকিস্তানের (বর্তমান বাংলাদেশ) একটি রেল সংস্থা যা পাকিস্তান রেলওয়ের দুটি বিভাগের মধ্যে অন্যতম। এটি ১৯৬১ থেকে ১৯৭১ সাল পর্যন্ত চালু ছিলো। সংস্থাটির সদর দপ্তর চট্টগ্রামে অবস্থিত। বাংলাদেশের স্বাধীনতা লাভের সাথে সাথে এটি বাংলাদেশ রেলওয়েতে পরিণত হয়।   ইতিহাস  ১৯৪৭ সালে পাকিস্তান ব্রিটেনের কাছ থেকে স্বাধীনতা অর্জন করলে আসাম বেঙ্গল রেলওয়ে পাকিস্তান ও ভারতের মধ্যে বিভক্ত হয়ে যায়। প্রায় ২৬০৩.৯২ কিলোমিটার রেলপথ পূর্ব বাংলার মধ্যে পড়ে। পরবর্তীতে আসাম বেঙ্গল রেলওয়ের নাম পরিবর্তন করে "ইস্টার্ন বেঙ্গল রেলওয়ে" নামকরণ করা হয়। ১৯৬১ সালের ১লা ফেব্রুয়ারি পূর্ব বাংলা রেলওয়ের নাম পরিবর্তন করে "পাকিস্তান ইস্টার্ন রেলওয়ে" রাখা হয় এবং পরের বছরেই সংস্থাটির নিয়ন্ত্রণ ফেডারেল সরকার থেকে পূর্ব পাকিস্তান সরকারে নিকট স্থানান্তরিত হয়। ১৯৬২ সালের ৯ই জুন রাষ্ট্রপতি আদেশে ১৯৬২-৬৩ অর্থবছরে সংস্থাটি পাকিস্তান ইস্টার্ন রেলওয়ে বোর্ডের পরিচালনার আওতায় পড়ে। Rao, M.A. (1988). Indian Railways, New Delhi: National Book Trust, p.39   উত্তরসূরি  ১৯৭১ সালে বাংলাদেশ স্বাধীন হওয়ার সাথে সাথে পাকিস্তান ইস্টার্ন রেলওয়ের নাম পরিবর্তন করে বাংলাদেশ রেলওয়ে রাখা হয়।   আরও দেখুন    পাকিস্তান ওয়েস্টার্ন রেলওয়ে  ভারতে রেল পরিবহনের ইতিহাস  উত্তর পূর্ব সীমান্ত রেলপথ   তথ্যসূত্র    বহিঃসংযোগ    বাংলাদেশ রেলওয়ের টাইমলাইন   বাংলাদেশ রেলওয়ের অফিসিয়াল ওয়েবসাইট   পাকিস্তান রেলওয়ের অফিসিয়াল ওয়েবসাইট    বিষয়শ্রেণী:বাংলাদেশের বিলুপ্ত রেল কোম্পানি বিষয়শ্রেণী:পাকিস্তানের অবলুপ্ত রেল সংস্থা
কানকাটা রমজান হলো একটি কাল্পনিক চরিত্র। চরিত্রটির স্রষ্ঠা শহীদুল্লাহ কায়সার। তার সংশপ্তক উপন্যাসে চরিত্রটির প্রথম আবির্ভাব ঘটে। পরবর্তীতে উপন্যাসটির টেলিভিশন নাটকে অভিযোজিত হয়। এটিএম শামসুজ্জামান ও হুমায়ুন ফরীদি চরিত্র রূপায়ন করেন। তবে সংশপ্তক-এ হুমায়ুন ফরীদির অভিনয়ের চরিত্রটিকে কালজয়ী জনপ্রিয়তা দেয়।   আবির্ভাব  বাংলা সাহিত্যে কানকাটা রমজানের প্রথম আবির্ভাব ঘটে শহীদুল্লাহ কায়সারের সংশপ্তক উপন্যাসে। একটি নেতিবাচক চরিত্র হিসেবে। হালকা রসবোধ সম্পন্ন চরিত্রটি কুটিল, সুচতুর, সুযোগসন্ধানী।  উপন্যাসে সমাজপতি রমজান হুরমতি নামক সমাজ হতে বিচ্ছিন্ন এক মহিলার কাছে অনৈতিক ইচ্ছা পূরণ করতে গেলে সে নিজ হাতে রমজানের কান কেটে ফেলে। এরপর থেকে সে কানকাটা রমজান নামে পরিচিতি পেতে থাকে। চরিত্রটির বিকাশ ঘটে দ্বিতীয় বিশ্বযুদ্ধের পর বাকুলিয়ার জমিদার খলিলকে ষড়যন্ত্র করে ক্ষমতা থেকে সরিয়ে তার সমস্ত জমিদারি দখলের মাধ্যমে। কলকাতা দাঙ্গার সময় পরিস্থিতির সুযোগ নিয়ে রমজান গ্রাম থেকে পালিয়ে যাওয়া হিন্দুদের ঘরবাড়ি দখল করে নেয়।   অভিযোজন  কানকাটা রমজান নাটক ও চলচ্চিত্রে অভিযোজন হয় তিনবার। সংশপ্তক নাটকে কানকাটা রমজান চরিত্রের জন্য এটিএম শামসুজ্জামানকে নিযুক্ত করা হয়েছিল। দ্বিতীয়বার হুমায়ুন ফরীদি নাটকটির পুনর্নির্মাণে অভিনয় করেছিলেন। নাটক ছাড়াও শহিদুল ইসলাম খোকন পরিচালিত ১৯৯১ সালের সন্ত্রাস চলচ্চিত্রেও ফরিদি একই নামের চরিত্রে অভিনয় করেছিলেন।   অভ্যর্থনা  কানকাটা রমজানকে টেলিভিশন শিল্পের একটি কালজয়ী চরিত্র হিসেবে গণ্য করা হয়ে থাকে। টেলিভিশন নাটক নির্মাতা নওয়াজীশ আলী খান চরিত্রটি সম্পর্কে বলেন যে "মীরজাফর যেমন বিশ্বাসঘাতকের সমার্থক শব্দে পরিণত হয়েছে, তেমনি রমজানও হয়ে উঠেছে একটি অসভ্য চরিত্রের প্রতিশব্দ হিসেবে"। দ্য ডেইলি স্টার-এর শাহ আলম সাজুর মতে চরিত্রটিকে বাংলাদেশের টেলিভিশন নাটকের ইতিহাসে গুরুত্বপূর্ণ বিবেচনা করা হয়। সোনালি নিউজ-এর মতে এই চরিত্রটি বাংলাদেশ টেলিভিশনের সমস্ত টেলিভিশন নাটকগুলোর মধ্যে সর্বকালের সবচেয়ে জনপ্রিয় চরিত্র এবং এটি ব্লাক কমেডি হিসেবে একটি সফল চরিত্র। নাটকটিতে অভিনয় করার পর দর্শকদের কাছে হুমায়ুন ফরীদি "কানকাটা রমজান" নামে পরিচিতি লাভ করেন। চরিত্রটিতে অভিনয় করে তিনি দর্শকদের কাছ থেকে ইতিবাচক অভ্যর্থনা পান এবং জনপ্রিয়তা লাভ করেন। পরবর্তীতে পরিচালক শহীদুল ইসলাম খোকনের একটি চলচ্চিত্রে চরিত্রটিকে দেখা গিয়েছিল। চরিত্রটিতে আবার হুমায়ুন ফরীদিই অভিনয় করেছিলেন। নব্বইয়ের দশকের পর থেকে অধিকাংশ চলচ্চিত্রে ফরীদি বাণিজ্যিক উদ্দেশ্যে কানকাটা রমজানের চরিত্রের আদলে অভিনয় করতেন।   তথ্যসূত্র   বিষয়শ্রেণী:হাস্যরসাত্মক চরিত্র বিষয়শ্রেণী:সাহিত্যে পুরুষ চরিত্র বিষয়শ্রেণী:চলচ্চিত্রে পুরুষ চরিত্র বিষয়শ্রেণী:কাল্পনিক বাঙালি ব্যক্তি বিষয়শ্রেণী:কাল্পনিক মুসলিম চরিত্র বিষয়শ্রেণী:কাল্পনিক ভারতীয় ব্যক্তি বিষয়শ্রেণী:কাল্পনিক পাকিস্তানি ব্যক্তি বিষয়শ্রেণী:১৯৮৮-এ প্রবর্তিত টেলিভিশন চরিত্র বিষয়শ্রেণী:১৯৬৫-এ প্রবর্তিত কাল্পনিক চরিত্র বিষয়শ্রেণী:২০শ শতাব্দীর কাল্পনিক চরিত্র বিষয়শ্রেণী:কল্পকাহিনীর চরিত্র
উইলিয়াম হেনরি স্কটন (; জন্ম: ১৫ জানুয়ারি, ১৮৫৬ - মৃত্যু: ৯ জুলাই, ১৮৯৩) নটিংহামে জন্মগ্রহণকারী প্রথিতযশা ইংরেজ আন্তর্জাতিক ক্রিকেটার ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। ১৮৮১ থেকে ১৮৮৭ সময়কালে ইংল্যান্ড দলের পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর ইংরেজ কাউন্টি ক্রিকেটে নটিংহ্যামশায়ার দলের প্রতিনিধিত্ব করেছেন। দলে তিনি মূলতঃ বামহাতি ব্যাটসম্যান হিসেবে খেলতেন। এছাড়াও বামহাতে ফাস্ট-মিডিয়াম বোলিংয়ে পারদর্শী ছিলেন উইলিয়াম স্কটন।   কাউন্টি ক্রিকেট  ১১ ও ১২ মে, ১৮৭৪ তারিখে লর্ডসে ইংল্যান্ড সিক্সটিন কোল্টসের সদস্যরূপে মেরিলেবোন ক্রিকেট ক্লাবের বিপক্ষে উইলিয়াম স্কটন তার প্রথম খেলায় অংশ নিয়েছিলেন। ঐ খেলায় তিনি ১৯ ও ০ রান তুলেছিলেন। ঐ বছরেই এমসিসি’র মাঠকর্মী হিসেবে নিযুক্ত হন। ১৮৭৫ সালে কেনিংটন ওভালে যুক্ত হবার পর পুনরায় এমসিসিতে ফিরে আসেন। মৃত্যু-পূর্ব সময়কাল পর্যন্ত সদস্যরূপে এ দায়িত্বে ছিলেন। স্বীয় সক্ষমতা তুলে ধরতে সচেষ্ট হন ও নিজেকে প্রথমসারির দিকে নিয়ে যান। খেলোয়াড়ী জীবনের এক পর্যায়ে বিশেষতঃ ১৮৮৪ ও ১৮৮৬ সময়কালে সন্দেহাতীতভাবে ইংল্যান্ডে অন্যতম সেরা পেশাদার বামহাতি ব্যাটসম্যানের মর্যাদা লাভ করেছিলেন।  ১৮৮৪ সালে নটিংহ্যামশায়ারের পক্ষে তেরো খেলায় অংশ নিয়ে ৩১.৯০ গড়ে ৫৬৭, ১৮৮৫ সালে ২২.২০ গড়ে ৪৪২ ও ১৮৮৬ সালে ২৯.৮০ গড়ে ৫৫৯ রান তুলেছিলেন।   টেস্ট ক্রিকেট  বেশ কয়েকবার বড় ধরনের রান সংগ্রহ করলেও আগস্ট, ১৮৮৪সালে কেনিংটন ওভালে সফররত অস্ট্রেলিয়া দলের বিপক্ষে ৯০ রানের মনোরম ইনিংসটি উল্লেখযোগ্যতার দাবীদার ছিল। খেলাটি ড্রয়ে পরিণত হয়েছিল।  ইংল্যান্ডের প্রথম ইনিংসের গোড়াপত্তন করতে নেমে নবম ব্যাটসম্যান হিসেবে আউট হন। পৌনে ছয় ঘণ্টা সময়কাল ক্রিজে অবস্থান করে ফ্রেড স্পফোর্থ, জোই পালমার, হ্যারি বয়েল, বিলি মিডউইন্টার ও জর্জ গিফেনের ন্যায় বোলারদেরকে শক্ত হাতে, দক্ষতার সাথে মোকাবেলা করেন তিনি। তবে সতীর্থদের কাছ থেকে খুব কম সফলতা পেলেও ওয়াল্টার রিডের সাথে নবম উইকেট জুটিতে ১৫১ রান তুলেছিলেন।  ১৮৮৬ সালে অস্ট্রেলিয়া দল ইংল্যান্ড সফরে আসে। ওভাল টেস্টে দুইটি স্মরণীয় ইনিংসের সাথে ডব্লিউ জি গ্রেস যুক্ত ছিলেন। ডব্লিউ জি গ্রেসের সাথে প্রথম উইকেটে ১৭০ রান তুলেন তিনি। ৩৪ রান তুলেন ২২৫ মিনিটে। স্কটন আউট হবার পর ওয়াল্টার রিড এসে ২১০ মিনিটে ৯৪ রান তুলেন। উইলিয়াম স্কটন তিনবার অস্ট্রেলিয়া গমন করেছেন। আলফ্রেড শ ও আর্থার শ্রিউসবারি’র নেতৃত্বাধীন দলের সদস্যরূপে ১৮৮১, ১৮৮৪ ও ১৮৮৬ সালে অস্ট্রেলিয়া সফরে যান।   অবসর  এগারো খেলোয়াড় নিয়ে গড়া দলে খেলে ২০.৮০, ১৭.৩০ এবং ১০.১৩ গড়ে রান তুলেছিলেন। ১৮৯১ সালে সর্বশেষবারের মতো প্রথম-শ্রেণীর ক্রিকেটে অংশ নিয়েছিলেন তিনি। এরপর প্রথম-শ্রেণীবিহীন খেলায় অংশ নেয়াসহ আম্পায়ারের দায়িত্ব পালন করতেন।  ৯ জুলাই, ১৮৯৩ তারিখে মাত্র ৩৭ বছর বয়সে ক্ষুরের সাহায্যে গলা কেটে আত্মহননের পথ বেছে নেন। এ সময় তিনি লন্ডনের সেন্ট জন উডে বসবাস করছিলেন।   তথ্যসূত্র    বহিঃসংযোগ         বিষয়শ্রেণী:১৮৫৬-এ জন্ম বিষয়শ্রেণী:১৮৯৩-এ মৃত্যু বিষয়শ্রেণী:অল-ইংল্যান্ড ইলাভেনের ক্রিকেটার বিষয়শ্রেণী:আত্মহননকারী ক্রিকেটার বিষয়শ্রেণী:ইংরেজ ক্রিকেটার বিষয়শ্রেণী:ইংল্যান্ডের টেস্ট ক্রিকেটার বিষয়শ্রেণী:প্লেয়ার্সের ক্রিকেটার বিষয়শ্রেণী:প্লেয়ার্স অব দ্য নর্থের ক্রিকেটার বিষয়শ্রেণী:নর্থ ভার্সাস সাউথের ক্রিকেটার বিষয়শ্রেণী:নটিংহ্যামশায়ারের ক্রিকেটার বিষয়শ্রেণী:নটিংহ্যাম থেকে আগত ক্রিকেটার বিষয়শ্রেণী:মেরিলেবোন ক্রিকেট ক্লাবের ক্রিকেটার বিষয়শ্রেণী:লর্ড হক একাদশের ক্রিকেটার বিষয়শ্রেণী:লর্ড লন্ডেসবোরা একাদশের ক্রিকেটার বিষয়শ্রেণী:১৮৯০-এর দশকে আত্মহত্যা
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: দ্রুত অপসারণ করা হল। উল্লেখযোগ্য নয় এবং অপব্যবহারকারী কর্তৃক বাধা উপেক্ষা করে তৈরি। রিয়াজ (আলাপ) ১৬:৫৬, ৯ এপ্রিল ২০২৩ (ইউটিসি) প্রতিদিনের বাংলাদেশ   – (অপসারণের প্রস্তাবনা দেখুনলগ দেখুন) () নতুন প্রতিষ্ঠিত পত্রিকা। উল্লেখযোগ্য নয়।–ধর্মমন্ত্রী (আলাপ) ০৭:২৮, ৯ এপ্রিল ২০২৩ (ইউটিসি)  উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
রবীন্দ্রপাল সিং (; জন্ম: ১৪ অক্টোবর ১৯৮৮) একজন কানাডিয়ান ক্রিকেটার। ২০১৯ সালের এপ্রিল মাসে নামিবিয়ায় অনুষ্ঠিত আইসিসি বিশ্ব ক্রিকেট লীগ দ্বিতীয় বিভাগ প্রতিযোগিতার জন্য তাকে কানাডার দলে ডাকা হয়েছিল। ২২ শে এপ্রিল ২০১৯-এ তিনি আইসিসি বিশ্ব ক্রিকেট লীগ দ্বিতীয় বিভাগ প্রতিযোগিতায় পাপুয়া নিউ গিনির বিপক্ষে কানাডার হয়ে প্রথম লিস্ট এ ক্রিকেটে অভিষিক্ত হন। নিজের লিস্ট এ-এর অভিষেকের আগে, নর্থ ক্যারোলিনার মরিসভিলিতে অনুষ্ঠিত ২০১৮-১৯ আইসিসি টি২০ বিশ্বকাপ আমেরিকাস বাছাইপর্ব প্রতিযোগিতার জন্য তাকে কানাডার স্কোয়াডে অন্তর্ভুক্ত করা হয়েছিল।  ২০১৯ সালের জুনে, তাকে টরন্টো ন্যাশনালস ফ্র্যাঞ্চাইজি দলের হয়ে ২০১৯ গ্লোবাল টি-টোয়েন্টি কানাডা প্রতিযোগিতায় খেলার জন্য নির্বাচন করা হয়েছিল।  আগস্ট ২০১৯ এ, তাকে ২০১৮-১৯ আইসিসি টি২০ বিশ্বকাপ আমেরিকাস বাছাইপর্ব প্রতিযোগিতার আঞ্চলিক ফাইনালের জন্য কানাডার দলে স্থান পায়। ১৮ আগস্ট ২০১৯-এ কেইম্যান দ্বীপপুঞ্জের বিপক্ষে তিনি কানাডার হয়ে টুয়েন্টি২০ আন্তর্জাতিক (টি২০আই) ক্রিকেটে অভিষেক করেছিলেন। তিনি ছিলেন অভিষেক ম্যাচে কানাডার হয়ে টুয়েন্টি২০ ম্যাচে সেঞ্চুরি করা প্রথম ব্যাটসম্যান, যেখানে তিনি ৪৮ বল থেকে ১০১ রান করেছিলেন। তিনি টুয়েন্টি২০ অভিষেক ম্যাচে প্রথম সেঞ্চুরিকারী ব্যাটসম্যানও ছিলেন।  ২০১৯ সালের সেপ্টেম্বরে, ২০১৯ মালয়েশিয়া ক্রিকেট বিশ্বকাপ চ্যালেঞ্জ লিগ এ টুর্নামেন্টের জন্য তাকে কানাডার দলে অন্তর্ভুক্ত ছিলেন।   তথ্যসূত্র    বহিঃসংযোগ      বিষয়শ্রেণী:১৯৮৮-এ জন্ম বিষয়শ্রেণী:জীবিত ব্যক্তি বিষয়শ্রেণী:কানাডীয় ক্রিকেটার বিষয়শ্রেণী:কানাডার টুয়েন্টি২০ আন্তর্জাতিক ক্রিকেটার বিষয়শ্রেণী:অমৃতসর থেকে আগত ক্রিকেটার
ডেপুটি ইন্সপেক্টর জেনারেল অব পুলিশ বা ডিআইজি বা উপ-মহাপুলিশ পরিদর্শক রেঞ্জ পুলিশের প্রধান। তিনি বিসিএস পুলিশ ক্যাডারের তৃতীয় গ্রেডের সদস্য। বাংলাদেশের পদমর্যাদা ক্রম অনুযায়ী ডেপুটি ইন্সপেক্টর জেনারেলের পদমর্যাদা ২১ নম্বরে যা একজন বিভাগীয় কমিশনার বা সেনাবাহিনীর ব্রিগেডিয়ার জেনারেলের সমতুল্য। তাদের দপ্তরের অবস্থান বিভাগীয় শহরগুলোতে। রেঞ্জ পুলিশ সুষ্ঠুভাবে পরিচালনার জন্য তিনি তার অধীনস্থ জেলার পুলিশ সুপারদের কাজকে নিয়মিত তদারকি করেন। রাজধানী ঢাকা এবং অন্যান্য মেট্রোপলিটান শহর গুলো ছাড়া সমগ্র পুলিশ বাহিনীকে পৃথক পৃথক রেঞ্জে ভাগ করা হয়েছে। প্রত্যেকটি রেঞ্জের নেতৃত্বে আছেন একজন ডেপুটি ইন্সপেক্টর জেনারেল অব পুলিশ (ডিআইজি)। তিনি তার অধীনস্থ জেলা পুলিশের নিয়ন্ত্রণকারী কর্মকর্তা। বর্তমানে আটটি প্রশাসনিক বিভাগে আটটি রেঞ্জ এবং রেলওয়ে ও হাইওয়ে পুলিশ নামে দুটি স্বতন্ত্র রেঞ্জ আছে। আট বিভাগের আট পুলিশ রেঞ্জের নাম:  ঢাকা রেঞ্জ  ময়মনসিংহ রেঞ্জ  চট্টগ্রাম রেঞ্জ  সিলেট রেঞ্জ  রাজশাহী রেঞ্জ  রংপুর রেঞ্জ  খুলনা রেঞ্জ  বরিশাল রেঞ্জ   নিয়োগ  ডিআইজি বাংলাদেশ সিভিল সার্ভিসের (পুলিশ ক্যাডার) তৃতীয় গ্রেডের সদস্যদের মধ্য থেকে নিয়োগ দেওয়া হয়। স্বরাষ্ট্র মন্ত্রণালয় উপ মহাপুলিশ পরিদর্শকদের নিয়োগ, পদায়ন ও বদলি করে থাকে।   তথ্যসূত্র    বহিসঃযোগ   বাংলাদেশ পুলিশের ওয়েবসাইট     বিডি পুলিশ হেল্পলাইন অ্যাপ  বিষয়শ্রেণী:বাংলাদেশ পুলিশ
থাম্ব|কোভাম জন ক্যাভেন্ডিশ লিটেলটন, ৯ম ভিসকাউন্ট কোভাম,  (২৩ অক্টোবর ১৮৮১ - ৩১ জুলাই ১৯৪৯), ছিলেন লিটেলটন পরিবারের একজন ব্রিটিশ পিয়ার, সৈনিক এবং রক্ষণশীল রাজনীতিবিদ।   জীবনী  কোভাম ছিলেন চার্লস লিটেলটনের জ্যেষ্ঠ পুত্র, অষ্টম ভিসকাউন্ট কোভাম এবং মাননীয় মেরি সুসান ক্যারোলিন ক্যাভেন্ডিশ, উইলিয়াম ক্যাভেন্ডিশের কন্যা, ২য় ব্যারন চেশাম। আলফ্রেড লিটেলটন ছিলেন তার চাচা। তিনি ইটনে শিক্ষিত হন। তার বাবা এবং চাচার মতো, কোভাম একজন সফল ক্রিকেটার ছিলেন। তিনি ১৯২৪-৫ এর মধ্যে তিনটি প্রথম-শ্রেণীর ম্যাচে ওরচেস্টারশায়ার কাউন্টি ক্রিকেট ক্লাবের প্রতিনিধিত্ব করেছিলেন। তিনি ১৯৩৫ সালে মেরিলেবোন ক্রিকেট ক্লাবের সভাপতি ছিলেন, আবার তার বাবা এবং চাচার অনুকরণ করেছিলেন।  লিটেলটন ৪ ডিসেম্বর ১৯০১ সালে রাইফেল ব্রিগেডের দ্বিতীয় লেফটেন্যান্ট হিসেবে কমিশন লাভ করেন এবং দক্ষিণ আফ্রিকার দ্বিতীয় বোয়ার যুদ্ধে রেজিমেন্টের সাথে দায়িত্ব পালন করেন। যুদ্ধ শেষ হওয়ার পর তিনি এসএস কিনফাউনস ক্যাসেলের সাথে দেশে ফিরে আসেন, ১৯০২ সালের আগস্টের প্রথম দিকে কেপটাউন ছেড়ে চলে যান  কয়েকমাস ছুটিতে থাকার পর, যে সময়ে তার সংখ্যাগরিষ্ঠতা অর্জনের সময় আনুষ্ঠানিক উদ্‌যাপন ছিল, তিনি ১৯০২ সালের শেষের দিকে দক্ষিণ আফ্রিকার রেজিমেন্টে পুনরায় যোগদান করেন,  কিন্তু শীঘ্রই ৯০০ জন অফিসার ও লোকের সাথে এসএস অরটোনায় বাড়ি ফিরে আসেন। ১৯০৩ সালের জানুয়ারিতে ৪র্থ ব্যাটালিয়নকে বাড়ি পাঠানোর নির্দেশ দেওয়া হয়েছিল  ১৯০৫ থেকে ১৯০৮ সাল পর্যন্ত তিনি হাইকমিশনারের সহকারী-ডি-ক্যাম্প হিসাবে আবার দক্ষিণ আফ্রিকায় ফিরে আসেন।  লিটেলটন ১৯১০ সালের জানুয়ারির সাধারণ নির্বাচনে ড্রয়েটউইচের জন্য হাউস অফ কমন্সে নির্বাচিত হন, একটি আসন তিনি ১৯১৬ সালের পদত্যাগের আগ পর্যন্ত অধিষ্ঠিত ছিলেন ( নর্থস্টেডের ম্যানরের স্টুয়ার্ড এবং বেলিফ নিযুক্ত হন)। প্রথম বিশ্বযুদ্ধের সময় তিনি গ্যালিপোলিতে এবং মিশর, সিনাই এবং প্যালেস্টাইনে যুদ্ধ করেন এবং লেফটেন্যান্ট কর্নেলের পদমর্যাদা অর্জন করেন। তিনি ১৯২২ সালে নবম ভিসকাউন্ট কোবহাম হিসাবে তার পিতার স্থলাভিষিক্ত হন এবং হাউস অফ লর্ডসে প্রবেশ করেন। ১৯৩৯ সালে তিনি নেভিল চেম্বারলেইন সরকারের যুদ্ধের আন্ডার সেক্রেটারি নিযুক্ত হন, এই পদটি তিনি ১৯৪০ সালের মে পর্যন্ত বজায় রেখেছিলেন। তার রাজনৈতিক এবং সামরিক কর্মজীবন ছাড়াও, তিনি ১৯২৩ থেকে ১৯৪৯ সাল পর্যন্ত ওরচেস্টারশায়ারের লর্ড লেফটেন্যান্ট ছিলেন।   মন্তব্য    তথ্যসূত্র              contains his Wisden obituary from the Wisden Cricketers' Almanack   বহিঃসংযোগ      বিষয়শ্রেণী:চেম্বারলিন যুদ্ধকালীন সরকারের মন্ত্রী, ১৯৩৯-১৯৪০ বিষয়শ্রেণী:লিটলটন পরিবার বিষয়শ্রেণী:প্রথম বিশ্বযুদ্ধের ব্রিটিশ সেনা কর্মকর্তা বিষয়শ্রেণী:ওরচেস্টারশায়ারের ক্রিকেটার বিষয়শ্রেণী:যুক্তরাজ্যের সংসদ সদস্য যারা উত্তরাধিকারসূত্রে পিয়ারেজ বিষয়শ্রেণী:যুক্তরাজ্যের সংসদ সদস্য ১৯১০-১৯১৮ বিষয়শ্রেণী:যুক্তরাজ্যের সংসদ সদস্য ১৯১০ বিষয়শ্রেণী:মেরিলেবোন ক্রিকেট ক্লাবের সভাপতি বিষয়শ্রেণী:ইটন কলেজে শিক্ষিত ব্যক্তি বিষয়শ্রেণী:ইংরেজ ক্রিকেটার বিষয়শ্রেণী:ইংল্যান্ডের নির্বাচনী এলাকা থেকে রক্ষণশীল দল (যুক্তরাজ্য) এর সংসদ সদস্য বিষয়শ্রেণী:রাইফেল ব্রিগেড কর্মকর্তা বিষয়শ্রেণী:১৯৪৯-এ মৃত্যু বিষয়শ্রেণী:১৮৮১-এ জন্ম বিষয়শ্রেণী:ড্রয়েটউইচের যুক্তরাজ্যের সংসদ সদস্য